
56 DR.30.09.2021 
 

Timbalan Yang di-Pertua [Dato’ Mohd Rashid Hasnon]: Baik. 

Tuan Charles Anthony Santiago [Klang]: Kedua, saya diminta juga kerajaan 
untuk membentuk Dana Kanser Nasional yang penting sebab saya tidak ada masa untuk 
bahas tetapi saya mahu mengemukakan kepada Dewan yang mulia ini dan minta kerajaan 
untuk menjawab. 

Akhir sekali saya juga minta Rancangan Malaysia Kedua Belas perlu menerapkan 
beberapa cadangan untuk meningkatkan taraf hidup kaum India seperti berikut. Pada 
amnya saya ingin mencadangkan agar kerajaan mengemas kini, update the Malaysian 
Indian Blueprint, dan kesan COVID-19 terhadap masyarakat India. 

Kedua, saya cadangkan supaya satu Jawatankuasa Teknikal dibentuk di bawah 
Jabatan Perdana Menteri untuk pantau dan memastikan golongan India mendapat tujuh 
peratus daripada kontrak yang ditawarkan oleh setiap kementerian, tempat dan kerusi di 
institusi pengajian tinggi seperti MRSM dan juga pekerjaan di sektor kerajaan. 

Saya juga minta kerajaan untuk memberi peruntukan untuk pelajar-pelajar India 
B40 untuk menghadiri prasekolah dan juga pengambilan minimum 10 peratus untuk 
pelajar India dalam program TVET khususnya untuk pelajar India yang tercicir daripada 
golongan B40. 

Akhir sekali peruntukan dan pinjaman TEKUN untuk kaum India perlu ditingkatkan 
dan juga mewujudkan keperluan untuk kaum India dalam ekonomi hijau melalui geran 
perniagaan, latihan kemahiran dan akses kepada kontrak kerajaan. Sekian, terima kasih. 

Timbalan Yang di-Pertua [Dato’ Mohd Rashid Hasnon]: Terima kasih Yang 
Berhormat Klang. Saya ingin menjemput Yang Berhormat Rompin. Bagi saya senaraikan 
dahulu siapa yang akan berbahas.  

Selepas Yang Berhormat Rompin, Yang Berhormat Tampin, kemudian Yang 
Berhormat Baram, kemudian Yang Berhormat Simpang Renggam, kemudian Yang 
Berhormat Kuala Langat, kemudian Yang Berhormat Tuaran, kemudian Yang Berhormat 
Jerai, Yang Berhormat Hulu Selangor, kemudian Yang Berhormat Cameron Highland.  

Sila Yang Berhormat Rompin. 

 

3.14 ptg. 

Dato’ Sri Hasan bin Arifin [Rompin]: Assalamualaikum warahmatullahi 
wabarakatuh dan salam sejahtera. Tuan Yang di-Pertua, saya ingin mengucapkan terima 
kasih atas kesempatan ini untuk sama-sama menyokong Usul yang dibawa oleh Perdana 
Menteri bagi Rancangan Malaysia Kedua Belas.  

Penyampaian yang cukup mudah difahami dan ia mencakup semua sektor 
ekonomi dalam negara kita ini dan mengambil kira kepentingan netizen bagi seluruh 
rakyat, sesuai dengan moto yang diutarakan oleh Perdana Menteri iaitu Keluarga 
Malaysia. 

Saya berharap Rancangan Malaysia Kedua Belas ini akan menjadi sebuah 
dokumen yang penting dalam rangka kerajaan untuk memulihkan ekonomi negara. 
Selama lima tahun dalam Rancangan Malaysia Kedua Belas ini harus digunakan 
sepenuhnya untuk menyusun semula struktur ekonomi dan sosial negara dan 
menggunakan kesempatan ini untuk menyelesaikan masalah pembangunan yang tidak 
seimbang di antara Sabah, Sarawak dan Semenanjung dan beberapa buah negeri yang 
cukup jauh ketinggalan berbanding dengan negeri-negeri di pantai barat Semenanjung 
Malaysia. 

COVID-19 telah meninggalkan satu kesan yang sangat mendalam kepada 
struktur ekonomi negara dan menyebabkan banyak rakan kita yang mengatakan bahawa 
kadar kemiskinan semakin bertambah. Jadi saya berharap EPU akan bersetuju dengan 
rakan Yang Berhormat Klang tadi mengkaji semula data kemiskinan negara.  

Angka B40 yang selalu disebut mungkin sudah tidak sesuai lagi, dia menjadi B50 
sekarang ini dan M40 sebenarnya tinggal M30 sekarang ini. Kalau dahulu kita menghadapi 



Timbalan Yang di-Pertua [Dato' Mohd Rashid Hasnon]: Baik. Tuan Charles Anthony Santiago [Klang]: Kedua, saya diminta juga kerajaan untuk membentuk Dana Kanser Nasional yang penting sebab saya tidak ada masa untuk bahas tetapi saya mahu mengemukakan kepada Dewan yang mulia ini dan minta kerajaan untuk menjawab. Akhir sekali saya juga minta Rancangan Malaysia Kedua Belas perlu menerapkan beberapa cadangan untuk meningkatkan taraf hidup kaum India seperti berikut. Pada amnya saya ingin mencadangkan agar kerajaan mengemas kini, update the Malaysian Indian Blueprint, dan kesan COVID-19 terhadap masyarakat India. Kedua, saya cadangkan supaya satu Jawatankuasa Teknikal dibentuk di bawah Jabatan Perdana Menteri untuk pantau dan memastikan golongan India mendapat tujuh peratus daripada kontrak yang ditawarkan oleh setiap kementerian, tempat dan kerusi di institusi pengajian tinggi seperti MRSM dan juga pekerjaan di sektor kerajaan. Saya juga minta kerajaan untuk memberi peruntukan untuk pelajar-pelajar India B40 untuk menghadiri prasekolah dan juga pengambilan minimum 10 peratus untuk pelajar India dalam program TVET khususnya untuk pelajar India yang tercicir daripada golongan B40. Akhir sekali peruntukan dan pinjaman TEKUN untuk kaum India perlu ditingkatkan dan juga mewujudkan keperluan untuk kaum India dalam ekonomi hijau melalui geran perniagaan, latihan kemahiran dan akses kepada kontrak kerajaan. Sekian, terima kasih. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Klang. Saya ingin menjemput Yang Berhormat Rompin. Bagi saya senaraikan dahulu siapa yang akan berbahas. Selepas Yang Berhormat Rompin, Yang Berhormat Tampin, kemudian Yang Berhormat Baram, kemudian Yang Berhormat Simpang Renggam, kemudian Yang Berhormat Kuala Langat, kemudian Yang Berhormat Tuaran, kemudian Yang Berhormat Jerai, Yang Berhormat Hulu Selangor, kemudian Yang Berhormat Cameron Highland. Sila Yang Berhormat Rompin. 3.14 ptg. Dato' Sri Hasan bin Arifin [Rompin]: Assalamualaikum warahmatullahi wabarakatuh dan salam sejahtera. Tuan Yang di-Pertua, saya ingin mengucapkan terima kasih atas kesempatan ini untuk sama-sama menyokong Usul yang dibawa oleh Perdana Menteri bagi Rancangan Malaysia Kedua Belas. Penyampaian yang cukup mudah difahami dan ia mencakup semua sektor ekonomi dalam negara kita ini dan mengambil kira kepentingan netizen bagi seluruh rakyat, sesuai dengan moto yang diutarakan oleh Perdana Menteri iaitu Keluarga Malaysia. Saya berharap Rancangan Malaysia Kedua Belas ini akan menjadi sebuah dokumen yang penting dalam rangka kerajaan untuk memulihkan ekonomi negara. Selama lima tahun dalam Rancangan Malaysia Kedua Belas ini harus digunakan sepenuhnya untuk menyusun semula struktur ekonomi dan sosial negara dan menggunakan kesempatan ini untuk menyelesaikan masalah pembangunan yang tidak seimbang di antara Sabah, Sarawak dan Semenanjung dan beberapa buah negeri yang cukup jauh ketinggalan berbanding dengan negeri-negeri di pantai barat Semenanjung Malaysia. COVID-19 telah meninggalkan satu kesan yang sangat mendalam kepada struktur ekonomi negara dan menyebabkan banyak rakan kita yang mengatakan bahawa kadar kemiskinan semakin bertambah. Jadi saya berharap EPU akan bersetuju dengan rakan Yang Berhormat Klang tadi mengkaji semula data kemiskinan negara. Angka B40 yang selalu disebut mungkin sudah tidak sesuai lagi, dia menjadi B50 sekarang ini dan M40 sebenarnya tinggal M30 sekarang ini. Kalau dahulu kita menghadapi.